पाएं अपने शहर की ताज़ा ख़बरें और फ्री ई-पेपरडाउनलोड करें
राष्ट्रीय मजदूर दिवस पर सैकड़ों मजदूरों, किसानों ने एसडीएम दफ्तर के बाहर मजदूर लहर के शहीदों को श्रद्धांजलि भेंट करने उपरांत रोष मार्च निकाला। पेंडू मजदूर यूनियन के जिला अध्यक्ष भरपूर सिंह रामा, मजदूर मुक्ति मोर्चा पंजाब के जिला प्रधान हरमनदीप सिंह हिम्मतपुरा, नौजवान भारत सभा के नेता करमजीत सिंह, किरती किसान यूनियन के नेता नाजर सिंह व डॉ. हरगुरप्रताप सिंह ने कहा कि केंद्र सरकार मजदूरों के संघर्ष को दबाकर उनके हक्कों को छीन रही है। राज्य सरकार भी लॉकडाउन लगाकर गरीब मजदूर परिवारों के रोजगार छीन रही है। उन्होंने कहा कि गरीब मजदूर परिवारों के सिर चढ़े कर्ज को माफ किया जाए। किसानों द्वारा जो संघर्ष किया जा रहा है उसके लिए केंद्र सरकार कृषि कानूनों को जल्द रद्द करें। इस अवसर पर महिंद्र सिंह, सतनाम सिंह, मनजीत कौर, जसप्रीत कौर, राजदीप सिंह, आशू सिंगला आदि अन्य किसान नेता उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn